Plovilo Riviera 3350, procijenjeno na 900.000 kuna, automobili Hyundai Galloper iz 1999. godine, procijenjen na 18.000 kuna, potom namještaj, vrtne garniture i bijela tehnika procijenjena na 3,5 milijuna kuna te odjeća, obuća i oprema za ribolov koju je Ministarstvo financija, Porezna uprava, Odjel za ovrhe u Splitu ponudio na javnoj dražbi proteklih dana, ostali su bez kupca.

Baš nijedan od zaplijenjenih predmeta nije se prodao iako su danima uoči dražbe zainteresirani potencijalni kupci dolazili pogledati robu. Unatoč tome, na oglas o javnoj prodaji objavljen na internetskim stranicama Ministarstva financija i dnevnim novinama ipak se nije javio nitko.

Međutim, to ne iznenađuje. U prvom krugu najniža ponuda mora biti dvije trećine procijenjene vrijednosti, poslije cijene padaju pa očito potencijalni kupci čekaju bolju prigodu. Ukazat će im se za desetak dana kada će biti oglašen drugi krug javne prodaje jahte i automobila, kada najniža ponuda može iznositi polovicu procijenjene vrijednosti. U četvrtom krugu ponudit će se odjeća i obuća te će komisija ići na izravnu prodaju artikala.

U prvom krugu preostao je još Passat iz 2000. godine, procijenjen na 20.000 kuna koji će na javnoj prodaji biti 15. travnja, a može se pogledati u Prološcu Donjem kraj Imotskog.

>>Dražba oduzete robe: čaše za pet kuna, auti za 700, jahta za 900.000 kuna

>> Javna dražba propala, kolodvoru u Varaždinu cijena pala za još 2 milijuna kuna

>> Kupili brod za obuku, ali ga u 5 godina nikad nisu koristili